HRW ຮຽກຮ້ອງ​ໃຫ້ ​ເຢຍຣະມັນ ​ກົດ​ດັນ ຢູເຄຣນ ໃນເລື້ອງ ການເສຍຊີວິດ ຂອງພົນລະເຮືອນ
ທ່ານ​ນາງ Merkel ​ແລະ ທ່ານ Yatseniuk ​ແມ່ນ​ມີ​ກຳນົດ​ຈະ​ພົບ​ປະກັນ ​ໃນ​ວັນ​ພະຫັດ​ຈະມາເຖິງ​ນີ້ ​ຢູ່​ທີ່​ນະຄອນຫລວງ Berlin.
ກຸ່ມປົກປ້ອງສິດທິມະນຸດ ທີ່ມີຫ້ອງການຢູ່ສະຫະລັດ ຮຽກຮ້ອງເຖິງ ເຢຍຣະມັນ ໃຫ້ກົດດັນ ນາຍົກລັດຖະມົນຕີຂອງຢູເຄຣນ ໃຫ້ຮັບ ປະກັນວ່າ ກອງທະຫານຢູເຄຣນ ໃຊ້ຄວາມລະມັດລະວັງໃນທຸກໆ ດ້ານ ເພື່ອຫລຸດຜ່ອນ ຄວາມເສຍຫາຍແກ່ພົນລະເຮືອນທັງຫຼາຍ ໃນການຕໍ່ສູ້ຕ້ານພວກແບ່ງແຍກດິນແດນນິຍົມຣັດເຊຍ ຢູ່ພາກ ຕາເວັນອອກຂອງຢູເຄຣນ ກຸ່ມປົກປ້ອງສິດທິມະນຸດ Human Rights Watch ທີ່ເອີ້ນຫຍໍ່ວ່າ HRW ເປີດເຜີຍຄຳຖະແຫລງການ ໃນວັນອັງຄານມື້ນີ້ ທີ່ກ່າວວ່າ ນາຍົກລັດຖະມົນຕີເຢຍຣະມັນ ທ່ານນາງ Angela Merkel ຊຶ່ງ ເປັນຜູ້ນຳຂອງພັນທະມິດ ທີ່ໃກ້ຊິດທີ່ສຸດກັບຢູເຄຣນ ຄວນເນັ້ນ ໜັກຕໍ່ນາຍົກລັດຖະມົນຕີຢູເຄຣນ ທ່ານ Arseny Yatseniuk ເຖິງຄວາມຈຳເປັນທີ່ຈະຕ້ອງ ອອກຄຳສັ່ງທີ່ເຈາະຈົງ ແກ່ກອງທະຫານຢູເຄຣນ ບໍ່ໃຫ້ໃຊ້ລະເບີດບາງຊະນິດ ຢູ່ໃນເຂດ ທີ່ມີພົນລະເຮືອນອາໄສຢູ່ໜາແໜ້ນ ທ່ານນາງ Merkel ແລະ ທ່ານ Yatseniuk ແມ່ນມີກຳນົດຈະພົບປະກັນ ໃນວັນພະຫັດ ຈະມາເຖິງນີ້ ຢູ່ທີ່ນະຄອນຫລວງ Berlin ຄຳຖະແຫລງຂອງ HRW ຍັງກ່າວອີກວ່າ ທ່ານນາງ Merkel ຄວນທີ່ຈະກົດດັນ ບັນດາ ເຈົ້າໜ້າທີ່ຢູເຄຣນ ໃຫ້ດຳເນີນການສືບສວນສອບສວນ ຕື້ມອີກ ໃນຂໍ້ກ່າວຫາວ່າ ກອງ ທະຫານຢູເຄຣນ ແມ່ນຮັບຜິດຊອບສຳຫລັບການໂຈມຕີຫຼາຍໆບັ້ນ ໃນເຂດພາກຕາເວັນ ອອກ ທີ່ກໍ່ໃຫ້ມີພົນລະເຮືອນຫຼາຍຄົນເສຍຊີວິດນັ້ນ